"Azərbaycan Xalq Cəbhəsi Partiyasının (AXCP) fəalı Babək Həsənov 6 saylı Cəzaçəkmə Müəssisəsində qeyri-insani rəftara məruz qalır."
"Belə olduğu halda, biz Babəklə görüş istədik ki, bu haqda onun özündən eşidək", Cavid Həsənli deyib.
"Babək dedi ki, koloniyaya gəldikdən 4 saat sonra onu cərimə təcridxanasına salıblar. İradəsinə zidd olaraq saçını kəsiblər. Halbuki, təcridxanadan gətiriləndə saçı məhbuslar üçün nəzərdə tutulduğu kimi idi."
"Yoxlama bəhanəsilə Babəki soyundurublar və əlləri başının arxasında dayanmağa məcbur ediblər. Belə vəziyyətdə oturub-qalxmağa məcbur ediblər. O tabe olmadıqda operativ şöbənin rəisi onu işgəncə ilə hədələyib," Cavid Həsənli bildirib.
"Cəzaçəkmə müəssisəsinin rəisi ilə söhbətdən sonra Babəki yenidən operativ şöbə rəisinin yanına aparıblar. O, Babəki yarıtikilmiş binaya aparıb, orada onu daş parçalarını bir yerdən o biri yerə daşımağa məcbur edib. Ona bildiriblər ki, hər məhbus 4 kubik aparmalıdır. Babək deyib ki, onun onurğa problemi var və ikinci qrup Qarabağ müharibəsi əlilidir. Lakin onu döyüləcəyi ilə hədələyiblər və o tabe olmağa məcbur olub," Cavid Həsənli deyib.